Papiškių ežeras
Papiškių ežeras – ežeras Lietuvoje, Varėnos rajone, 10,5 km į pietvakarius nuo Merkinės, 1 km į šiaurę nuo Vilkiautinio. Ežero ilgis iš pietvakarių į šiaurės rytus – 0,4 km, plotis – iki 0,31 km. Altitudė 125,6 m. Šiaurinis ir pietrytinis krantai aukšti, pietvakarinis žemas, pelkėtas. Šiaurinėje pakrantėje stūkso miškas. Aplinkui plyti pievos, auga miškeliai. Ežerą iš šiaurės į pietus prateka Vilkiautinės upelis iš Navikų ežero link Vilkiautinio ežero (Nemuno baseinas). Šalia įsikūręs Papiškių kaimas.